**ŽALOSTNO DEKLE**

Zakaj, zakaj ti deklica,

povešaš mi oči,

zakaj, zakaj s' tak žalostna,

al' srce te boli.

Oh ti preljubi fantič moj,

res srce me boli,

Kaj se zgodilo je s teboj,

ni b'lo te tri noči.

Le čakaj, čakaj deklica,

saj vse ti jaz povem,

da prav nocoj to zadnjikrat,

jaz tu pri tebi sem.

Zakaj bi bil tu zadnjikrat,

pri meni tu nocoj,

le te sem ljubila sem srčno,

ti bil si fantič moj.

Saj vem, da si ljubila me,

al' ljubila tako,

veliko tvoje je srce,

še pet jih zraven je b'lo.

Se deklica jokala je,

pozno v temno noč,

točila grenke je solze,

ljubezen b'la je proč.